# Službeni list C 87A/23.

| | ISSN 1977-1088 |
| --- | --- |
| Službeni list
  Europske unije | C 87A |
| | |
| Hrvatsko izdanje | Informacije i objave | Godište 65.23. veljače 2022. |

ISSN 1977-1088

Službeni list

Europske unije

C 87A

Hrvatsko izdanje

Informacije i objave

Godište 65.23. veljače 2022.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Sud Europske unije |
| 2022/C 87 A/01 | Poziv na podnošenje prijava za radno mjesto | 1 |

Sadržaj

Stranica

V.   Objave

ADMINISTRATIVNI POSTUPCI

Sud Europske unije

2022/C 87 A/01

Poziv na podnošenje prijava za radno mjesto

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Sud Europske unije

| 23.2.2022 | HR | Službeni list Europske unije | CA 87/1 |
| --- | --- | --- | --- |

23.2.2022

HR

Službeni list Europske unije

CA 87/1

---

POZIV NA PODNOŠENJE PRIJAVA ZA RADNO MJESTO

(2022/C 87 A/01)

Na Sudu Europske unije slobodno je radno mjesto direktora za informacijske tehnologije (razred AD 14 ili AD 15) pri Glavnoj upravi za informiranje. To će se radno mjesto popuniti u skladu s člankom 29. stavkom 2. Pravilnika o osoblju za dužnosnike Europske unije.

I.   PRIRODA POSLOVA

Direktor za informacijske tehnologije odgovoran je, pod nadzorom glavne direktorice za informiranje, za upravljanje Upravom za informacijske tehnologije (u daljnjem tekstu: DTI), čije djelatnosti vodi i usklađuje.

DTI, koji je odgovoran za pružanje svih usluga u vezi s informacijskim tehnologijama Suda Europske unije (u daljnjem tekstu: Sud), ima ključnu ulogu u pravilnom funkcioniranju i razvoju informacijskog sustava Suda. On doprinosi modernizaciji Suda provođenjem moderne i dinamične vizije i strategije u vezi s informatičkom budućnošću, koju direktor treba utvrditi i oblikovati u skladu s prioritetima koje Sud odredi uzimajući u obzir specifične potrebe pravosudne institucije.

U tu svrhu, djelatnost DTI-ja obuhvaća, među ostalim: analizu, koncepciju, razvoj, uspostavljanje i održavanje informatičkih alata; definiranje, uspostavljanje i upravljanje informatičkim infrastrukturama (mreža, fiksna i mobilna telefonija, podatkovni centar, sigurnosna kopija stranice, računala, višenamjenski fotokopirni uređaji itd.); potporu korisnicima te tehničko upravljanje i multimedijske instalacije u raspravnim dvoranama.

U tim okolnostima direktor DTI-ja savjetuje nadležne službe i instance Suda te im predlaže informatičku strategiju koju treba slijediti u kratkom, srednjem i dugom roku, a koja je osobito izražena u općem planu te sadržava višegodišnje planove rada uspostavljene u odnosu na željeni razvoj informacijskog sustava i prioritete koji iz toga proizlaze. U tom pogledu, on priprema prijedloge i izvješća. On također osigurava planiranje proračuna i provedbu planova rada.

On upravlja timom sastavljenim od otprilike osamdeset dužnosnika i službenika koji su podijeljeni u četiri upravna odjela kao i uslugama koje pružaju vanjska društva. Godišnji proračun DTI-ja za opremu i vanjske usluge iznosi otprilike 25 milijuna eura.

On osigurava usklađenost informatičkih sustava s propisima koji su na snazi. Kao dužnosnik kojem su dodijeljene ovlasti ovjeravanja za troškove u području informacijske tehnologije, on osigurava poštovanje financijskih propisa, osobito u području javne nabave.

On predstavlja instituciju pred vanjskim tijelima i instancama, a osobito u međuinstitucijskim odborima u području informatike.

II.   TRAŽENI PROFIL

| — | sposobnost vođenja i motiviranja velikog tima stručnih profesionalaca, specijaliziranih u području informatike; izvrsne sposobnosti u području vođenja i sposobnost upravljanja administrativnom jedinicom usmjerenom na pružanje usluga u multikulturalnom okruženju; sposobnost razumijevanja izazova s kojima su suočene velike organizacije u koncepciji, razvoju i evoluciji unutarnjih informacijskih sustava koji odgovaraju profesionalnim zahtjevima; |
| --- | --- |

—

sposobnost vođenja i motiviranja velikog tima stručnih profesionalaca, specijaliziranih u području informatike; izvrsne sposobnosti u području vođenja i sposobnost upravljanja administrativnom jedinicom usmjerenom na pružanje usluga u multikulturalnom okruženju; sposobnost razumijevanja izazova s kojima su suočene velike organizacije u koncepciji, razvoju i evoluciji unutarnjih informacijskih sustava koji odgovaraju profesionalnim zahtjevima;

| — | potvrđeno iskustvo planiranja i učinkovitog upravljanja ljudskim i financijskim resursima; |
| --- | --- |

—

potvrđeno iskustvo planiranja i učinkovitog upravljanja ljudskim i financijskim resursima;

| — | razvijen osjećaj za komunikaciju i međuljudske odnose radi uspostavljanja i održavanja izvrsnih odnosa s kabinetima, tajništvima i službama Suda kao i s drugim institucijama; |
| --- | --- |

—

razvijen osjećaj za komunikaciju i međuljudske odnose radi uspostavljanja i održavanja izvrsnih odnosa s kabinetima, tajništvima i službama Suda kao i s drugim institucijama;

| — | dokazano praktično iskustvo u području planiranja i upravljanja projektima; |
| --- | --- |

—

dokazano praktično iskustvo u području planiranja i upravljanja projektima;

| — | sposobnost izrade strategije za razvoj informacijskih sustava i pružanje usluga unutar Suda kojima se uzimaju u obzir potrebe, resursi i obveze; |
| --- | --- |

—

sposobnost izrade strategije za razvoj informacijskih sustava i pružanje usluga unutar Suda kojima se uzimaju u obzir potrebe, resursi i obveze;

| — | sposobnost savjetovanja kabineta, tajništva i službi institucije u području informatike; |
| --- | --- |

—

sposobnost savjetovanja kabineta, tajništva i službi institucije u području informatike;

| — | izvrsne analitičke sposobnosti, sposobnost prepoznavanja ključnih problema, definiranja i izrade strateških ciljeva te predlaganja konkretnih akcija za njihovo postizanje; |
| --- | --- |

—

izvrsne analitičke sposobnosti, sposobnost prepoznavanja ključnih problema, definiranja i izrade strateških ciljeva te predlaganja konkretnih akcija za njihovo postizanje;

| — | dobro poznavanje financijskih pravila koja se primjenjuju na institucije Unije ili dobro poznavanje upravljanja značajnim proračunima i ugovorima. |
| --- | --- |

—

dobro poznavanje financijskih pravila koja se primjenjuju na institucije Unije ili dobro poznavanje upravljanja značajnim proračunima i ugovorima.

III.   TRAŽENI UVJETI

Kandidati moraju ispunjavati uvjete za imenovanje dužnosnika propisane Pravilnikom o osoblju za dužnosnike Europske unije. Za ovo radno mjesto oni moraju ispunjavati sljedeće minimalne uvjete:

| — | imati razinu obrazovanja koja odgovara završenom sveučilišnom studiju potvrđenom diplomom; |
| --- | --- |

—

imati razinu obrazovanja koja odgovara završenom sveučilišnom studiju potvrđenom diplomom;

| — | imati stečeno profesionalno iskustvo u trajanju od najmanje deset godina u područjima navedenima u točki I. „Priroda poslova”; |
| --- | --- |

—

imati stečeno profesionalno iskustvo u trajanju od najmanje deset godina u područjima navedenima u točki I. „Priroda poslova”;

| — | temeljito poznavati jedan službeni jezik Europske unije i zadovoljavajuće poznavati drugi službeni jezik Europske unije. Za potrebe službe potrebno je dobro poznavanje engleskog jezika. |
| --- | --- |

—

temeljito poznavati jedan službeni jezik Europske unije i zadovoljavajuće poznavati drugi službeni jezik Europske unije. Za potrebe službe potrebno je dobro poznavanje engleskog jezika.

IV.   PRIMICI OD RADA I UVJETI ZAPOŠLJAVANJA

Primici od rada i uvjeti zapošljavanja propisani su Pravilnikom o osoblju za dužnosnike razreda AD 14 ili AD 15 Europske unije. Za orijentaciju, osnovna mjesečna plaća dužnosnika iz razreda AD 14 prvog stupnja iznosi 15 255 eura, a iz razreda AD 15 prvog stupnja 17 226 eura. Pozornost kandidata skreće se na obvezu propisanu Pravilnikom o osoblju da svaki novi dužnosnik mora zadovoljiti na probnom radu od devet mjeseci.

V.   POLITIKA ZAPOŠLJAVANJA

Sud jamči jednakost prilika, uz komparativnu ocjenu zasluga kandidatâ, i jednakost postupanja prema svim osobama koje izraze svoj interes za slobodno radno mjesto. Aktivno potiče podnošenje raznolikih kandidatura koje potječu od kandidata koji imaju različita iskustva, sposobnosti i znanja, na što je moguće široj zemljopisnoj osnovi među državljanima država članica EU-a.

Za informacije o zaštiti podataka molimo vidjeti sljedeću izjavu o povjerljivosti: https://curia.europa.eu/jcms/jcms/P_95038/.

VI.   PODNOŠENJE PRIJAVA

Kandidati za ovo radno mjesto pozivaju se da pošalju svoje prijave elektroničkom poštom isključivo na e-adresu DIR-DTI@curia.europa.eu najkasnije do 22. ožujka 2022. Prijavi je potrebno priložiti detaljan životopis i sve druge relevantne dokumente. Kandidati svojoj prijavi trebaju priložiti i motivacijsko pismo te sažet prikaz (najviše 5 stranica) svojeg viđenja djelatnosti i vođenja uprave na koju se poziv na podnošenje prijava odnosi.

Odobreno 8. veljače 2022.

---